KSL รายได้ลด-ต้นทุนพุ่ง ฉุดกำไรไตรมาส 1/62 ร่วง 34% เหลือ 93 ลบ.
KSL รายได้ลด-ต้นทุนพุ่ง ฉุดกำไรไตรมาส 1/62 ร่วง 34% เหลือ 93 ลบ. จากปีก่อนกำไร 140.70 ลบ.
15 มี.ค. 2562

บริษัท น้ำตาลขอนแก่น จำกัด (มหาชน) หรือ KSL รายงานผลการดำเนินงานประจำไตรมาส 1/62 สิ้นสุด ณ วันที่ 31 ม.ค.62 ดังนี้

โดยผลการดำเนินงานในไตรมาสดังกล่าว มีกำไรลดลง เนื่องจาก รายได้รวมลดลง เนื่องจากราคาขายโดยเฉลี่ยจะลดลงจาก 16,299 บาทต่อตัน เป็น 12,231 บาทต่อตัน หรือลดลง 25% แม้ว่าปริมาณการขายไตรมาสที่ 1/62 เพิ่มขึ้นจาก 151,817 ตัน ในปีก่อน เป็น 175,161 หรือเพิ่มขึ้น 15% สาเหตุหลักของการลดลงของราคาขายเฉลี่ย เนื่องจากความผันผวนของราคาน้ำตาลตลาดโลก ซึ่งราคามีการปรับตัวลดลงในปัจจุบันราคาอยู่ระดับ 12-13 เซนต์ต่อปอนด์ ซึ่งเป็นผลมาจากผลผลิตน้ำตาลในปี 2561 ที่ทั่วโลกมีมากขึ้น ยังส่งผลต่อรคาคาน้ำตาลในปีนี้ แม้ว่าปริมาณขายน้ำตาลเพิ่มขึ้นตามที่ได้กล่าวไว้ข้างต้น จึงมีผลสุทธิให้รายได้รวมลดลง
อีกทั้ง บริษัทฯมีต้นทุนในการจัดจำหน่ายสูงขึ้นเมื่อเทียบกับช่วงเดียวกันของปีก่อน จาก 365 ล้านบาท เป็น 453 ล้านบาท เนื่องจากปริมาณการขายเพิ่มขึ้น รวมถึงบริษัทมีอัตราการผลิตในไตรมาส 1/62 สูงกว่างวดเดียวกันของปีก่อน ส่งผลให้มีปริมาณสินค้าคงเหลือสูงกว่าปีที่ผ่านมา และใช้เงินทุนหมุนเวียนมากขึ้น จึงมีต้นทุนทางการเงินสูงขึ้น โดยเพิ่มขึ้นจาก 155 ล้านบาท เป็น 165 ล้านบาท
 
 